Title: ประกาศคณะกรรมการจัดรูปที่ดินจังหวัดราชบุรี ที่ 1/2546 เรื่อง การจัดให้ที่ดินซึ่งถูกถอนสภาพจากการเป็นสาธารณสมบัติของแผ่นดินสำหรับพลเมืองใช้ร่วมกันในท้องที่ตำบลคุ้งพยอม ตำบลบ้านม่วง และตำบลเบิกไพร อำเภอบ้านโป่ง จังหวัดราชบุรีตามพระราชกฤษฎีกากำหนดเขตที่ดินในท้องที่ตำบลลาดบัวขาว ตำบลเบิกไพร ตำบลคุ้งพยอม ตำบลบ้านม่วง อำเภอบ้านโป่งและตำบลชำแระ ตำบลท่าชุมพล อำเภอโพธาราม จังหวัดราชบุรีให้เป็นเขตโครงการจัดรูปที่ดิน พ.ศ. 2530 คงเป็นที่ดินอันเป็น สาธารณสมบัติของแผ่นดินสำหรับพลเมืองใช้ร่วมกันนต่อไป

ประกาศคณะกรรมการจัดรูปที่ดินจังหวัดราชบุรี
ที่ ๑/๒๕๔๖
เรื่อง
การจัดให้ที่ดินซึ่งถูกถอนสภาพจากการเป็นสาธารณสมบัติ
ของแผ่นดินสำหรับพลเมืองใช้ร่วมกันในท้องที่ตำบลคุ้งพยอม
ตำบลบ้านม่วง และตำบลเบิกไพร อำเภอบ้านโป่ง จังหวัดราชบุรี
ตามพระราชกฤษฎีกากำหนดเขตที่ดินในท้องที่ตำบลลาดบัวขาว
ตำบลเบิกไพร ตำบลคุ้งพยอม ตำบลบ้านม่วง อำเภอบ้านโป่ง
และตำบลชำแระ ตำบลท่าชุมพล อำเภอโพธาราม จังหวัดราชบุรี
ให้เป็นเขตโครงการจัดรูปที่ดิน พ.ศ. ๒๕๓๐ คงเป็นที่ดินอันเป็น
สาธารณสมบัติของแผ่นดินสำหรับพลเมืองใช้ร่วมกันต่อไป[๑]

ตามที่ได้ประกาศใช้บังคับพระราชกฤษฎีกากำหนดเขตที่ดินในท้องที่ตำบลลาดบัวขาว
ตำบลเบิกไพร ตำบลคุ้งพยอม ตำบลบ้านม่วง อำเภอบ้านโป่ง และตำบลชำแระ ตำบลท่าชุมพล
อำเภอโพธาราม จังหวัดราชบุรี ให้เป็นเขตโครงการจัดรูปที่ดิน พ.ศ. ๒๕๓๐ 
อันมีผลทำให้ที่ดินอันเป็นสาธารณสมบัติของแผ่นดินสำหรับพลเมืองใช้ร่วมกัน
ที่อยู่ในเขตโครงการจัดรูปที่ดินตามพระราชกฤษฎีกาดังกล่าวถูกถอนสภาพการเป็นสาธารณสมบัติของแผ่นดิน
และตกเป็นทรัพย์สินของกระทรวงเกษตรและสหกรณ์
เพื่อใช้ในการจัดรูปที่ดินตามความในมาตรา ๔๓ (๑) แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ บัดนี้
ทางราชการได้ดำเนินการจัดรูปที่ดินในเขตโครงการจัดรูปที่ดินตามพระราชกฤษฎีกาดังกล่าวเสร็จแล้ว
สมควรจัดให้ที่ดินตอนนั้นคงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันต่อไป

ฉะนั้น
อาศัยอำนาจตามความในมาตรา ๔๓ (๑) แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗
ประกอบกับมติคณะกรรมการจัดรูปที่ดินจังหวัดราชบุรี ในการประชุมครั้งที่ ๔/๒๕๔๔ วันที่ ๒๒ พฤศจิกายน ๒๕๔๔
ด้วยความเห็นชอบของคณะกรรมการจัดรูปที่ดินกลาง ในการประชุม ครั้งที่ ๑/๒๕๔๖ วันที่ ๒๑ กุมภาพันธ์ ๒๕๔๖ จึงประกาศให้ที่ดินที่อยู่ในเขตโครงการจัดรูปที่ดิน
ตามพระราชกฤษฎีกาดังกล่าว จำนวน ๖ แปลง ดังปรากฏรายละเอียดตามบัญชีที่ดิน
และภายในแนวเขตตามแผนที่ท้ายประกาศนี้
คงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันต่อไป

ทั้งนี้
ตั้งแต่บัดนี้เป็นต้นไป

ประกาศ
ณ วันที่ ๓๐ เมษายน พ.ศ. ๒๕๔๖
โกเมศ  แดงทองดี
ผู้ว่าราชการจังหวัดราชบุรี
ประธานคณะกรรมการจัดรูปที่ดินจังหวัดราชบุรี

[เอกสารแนบท้าย]

๑.
แผนที่ท้ายประกาศคณะกรรมการจัดรูปที่ดินจังหวัดราชบุรี ที่ ๑/๒๕๔๖
เรื่อง การจัดให้ที่ดินซึ่งถูกถอนสภาพจากการเป็นสาธารณสมบัติของแผ่นดินสำหรับพลเมืองใช้ร่วมกันในท้องที่ตำบลคุ้งพยอม
ตำบลบ้านม่วง และตำบลเบิกไพร อำเภอบ้านโป่ง จังหวัดราชบุรี ตามพระราชกฤษฎีกากำหนดเขตที่ดินในท้องที่ตำบลลาดบัวขาว
ตำบลเบิกไพร ตำบลคุ้งพยอม ตำบลบ้านม่วง อำเภอบ้านโป่ง และตำบลชำแระ ตำบลท่าชุมพล
อำเภอโพธาราม จังหวัดราชบุรี ให้เป็นเขตโครงการจัดรูปที่ดิน พ.ศ. ๒๕๓๐
คงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกัน ต่อไป

(ดูข้อมูลจากภาพกฎหมาย)

มยุรี/พิมพ์
๒๖ กุมภาพันธ์
๒๕๔๗

จีระ/พัชรินทร์/ตรวจ
๑๒ เมษายน ๒๕๔๗

ศิรวัชร์/ปรับปรุง
๒๖ กรกฎาคม ๒๕๖๐

[๑]
ราชกิจจานุเบกษา เล่ม ๑๒๐/ตอนพิเศษ ๑๒๐ ง/หน้า ๑๐๘/๑๕ ตุลาคม
๒๕๔๖